Unibersidad Estatal kan Sorsogon

An Unibersidad Estatal kan Sorsogon o Sorsogon State University (SorSU) iyo saro sa mga pinakagurang na pangkomersyong paadalan sa Filipinas. Naitogdas ini bilang an Sorsogon Trade School kaidtong 1907, asin pinangaranan liwat na Sorsogon School of Arts and Trades sa rigon kan Republikang Akto 704 kaidtong Hunyo 1953 asin pigpangaranan liwat na Sorsogon College of Arts and Trades kaidtong 1976. Kan Desyembre 1993, pakatapos kan 86 na taon kan pagkamokna kaini, pigliwat ini pasiring sa estadong kolehiyo kaiba an tolong nasyunal na bokasyonal na halangkaw na paadalan sa probinsya na pinagsaralak. Sa paagi ini kan R.A. 7666 na an awtor si dating Cong. Salvador H. Escudero III asin Sen. Leticia Ramos Shahani, naaprubahan kan Desyembre 31, 1993 ni Presidente Fidel V. Ramos.

An Unibersidad iyo nag-ooperar sa paagi kan pamprobinsya na payong na sistema kun sain an apat na mga bokasyonal na paadalan iyo pinagsaralak. An Sorsogon College of Arts and Trades (SCAT) nagin School of Industrial Technology and Education (SITE) para makakonsentrar sa Pang-maestrong Pagtukdo asin Teknolohiya. An Sorsogon National Agriculture School (SNAS) nagin School of Agriculture and Agriculture Based Technology (SAABT), para makakonsentar sa Agrikultura asin mga nakabaseng teknolohiya. An Bulan Vocational High School pigpangaranan liwat na School of Arts and Trades (SAT) asin nagin Institute of Management and Information Technology (IMIT) para makakonsentrar sa Pang-negosyong Pangangataman asin Impormasyon Komunikasyong Teknolohiya (ICT), asin an Magallanes School of Fisheries nagin School of Fisheries and Fisheries Based Technology (SFFBT) para makakonsentrar sa Pagsira na Teknolohiya asin Pagsirang Gunuang Pagpapauswag. An panginot na kampus iyo mahihiling sa Kalye Magsaysay, Syudad nin Sorsogon.

Toltolan

Mga nota
 Akto nin Republika Num. 7666, Republika kan Filipinas
 Sorsogon State College Code

Mga panluwas na takod
 
 Sorsogon State College - Bulan Campus Website.

Mga paadalan sa Kabikolan